Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 752/11/8811	Trebišov, 14.2.2012
EEČ : 2-69-60-2012

U Z N E S E N I E

Trestná vec:	obvinená XXXXX a spol.  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Skutková veta:
	Ako zákonní rodičia umožnili v meste XXXXX, viesť záhaľčivý život svojej XXXXX  XXXXX, žiačke IV. ročníka Základnej školy na I. Krasku 342/1 v Trebišove a XXXXX, žiačke I. ročníka Základnej školy I. Krasku 342/1 v Trebišove tým, že zanedbali starostlivosť o ich povinnú školskú dochádzku aj napriek tomu, že boli viackrát upozornení zo strany vedenia školy na zanedbávanie povinnej školskej dochádzky, pričom v školskom roku 2010/2011 v období od 01.09.2010 do 30.06.2011 vymeškala XXXXX 531 neospravedlnených vyučovacích hodín a XXXXX, v školskom roku 2010/2011 v období od 01.09.2010 do 30.06.2011 vymeškala 547 neospravedlnených vyučovacích hodín.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa OR PZ, odboru kriminálnej polície v Trebišove sp. zn. ČVS:ORP-522/OVK-TV-2011 z 12.12.2011 bolo vznesené obvinenie XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a Tr. zák. 

	Tento trestný čin mali obaja obvinení spáchať tak, ako je uvedené vo výroku tohto uznesenia.

	Obvinení XXXXX a XXXXX sa v priebehu vyšetrovania ku skutku, ktorý je im obom kladený za vinu v plnom rozsahu doznali. 

	Obvinení XXXXX a XXXXX zároveň vyslovili súhlas s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovila skúšobnú dobu obom obvineným (každému z nich) v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať  a to aj počas plynutia skúšobnej doby.
	Z vyššie uvedených dôvodov a vzhľadom na osoby oboch páchateľov  s prihliadnutím na ich doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre oboch obvinených za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka